Тесалија - Википедија

# Тесалија

### Од Википедија, слободна енциклопедија

Периферија Тесалија Περιφέρεια Θεσσαλίας
Главен град | Лариса
Префектури | Кардица Лариса Магнесија Трикала
Население | 760.714 (2005)
Површина | 14.037 km²
Густина | 54 жители/km² Податоци...
Веб-сајт | www.thessalia.gr

Тесалија (грчки: Θεσσαλία) е една од тринаесетте периферии на Грција, и е поделена на уште четири префектури. Главниот град на периферијата е Лариса. Префектурата лежи во централна Грција и се граничи со Егејска Македонија на север, Епир на запад, Централна Грција или Стереа Хелас на југ и Егејското Море на исток.

## [уреди] Географија

Нејзината географија се состои од планински прстен кои ја опкружуваат централната рамнина: низините Трикала и Лариса. Тука има изразена летна и зимска сезона, со летни дождови кои ја зголемуваат плодноста на рамнините. Поради ова Тесалија понекогаш се нарекува и кошницата леб на Грција.

Овој регион е јасно ограничен со топографски граници. Планините Касија и Камбунијан лежат на север, масивот на планината Олимп на северо-исток. На запад лежи планинскиот венец Пинд, на југо-исток крајбрежјата Оса и Пелион.

Седумте притоки на реката Пиниос течат низ регионот.

## [уреди] Транспорт

Постојат бројни автопати како и главна железница кои водат од Атина до Солун кои минуваат низ Тесалија.

## [уреди] Историја

  Главна статија: Историја на Тесалија

Тесалија била дом на развиена неолитна култура околу 2500 п.н.е. Откриени се исто така микенски живеалишта, на пример на местата Јолкос, Димини и Сескло (близу Волос). Подоцна, во антички грчки времиња, низините во Тесалија станале дом на баронски семејства, како Алеадите од Лариса или Скопадите од Кранон. Овие баронски семејства организирале федерација низ целиот регион на Тесалија, и подоцна ја контролирале Амфиктионската Лига во северна Грција. Тесалијците биле реномирани по нивната коњаница.

За време на Грчко-Персиската војна Алеадите им се придружиле на Персијците. Во 4 век п.н.е. Тесалија станала зависност на Македон и многумина служеле како вазали. Во 148 п.н.е. Римјани формално ја вклучиле Тесалија во провинцијата Македонија, но во 300 Тесалија била издвоена како одделна провинција со свој главен град во Лариса. Останала дел од источната Римска Империја сè до 13 век, кога големи делови од Тесалија биле контролирани од влашки сточари (видете Голема Валахија). По четвртата Крстоносна Војна Тесалија потпаднала под контролата на Солунското Кралство, но во 1215 било освоена од Теодор Комненос Дукас и станала дел од независните територии под власт на тоа семејство. Династијата завршила во 1318 и била проследена од период на византиска и српска доминација. По уште еден период на независност, Тесалија била освоена од Отоманската Империја во 1394. Во 1881 Отоманската Империја изгубила поголем дел од Тесалија во однос на Грција.

## [уреди] Администрација

Тесалија е поделена на 4 префектури:

- Кардица
- Лариса
- Магнесија
- Трикала

в·р·у
Периферии на Грција

Атика • Епир • Западна Грција • Западна Македонија • Источна Македонија и Тракија • Јонски Острови • Јужен Егеј • Крит • Пелопонез • Северен Егеј • Тесалија • Централна Грција • Централна Македонија • Света Гора (автономен регион)

[уреди] | Региони на Грција |

Атика | Егејски Острови | Епир | Јонски Острови | Крит | Македонија | Пелопонез | Тесалија | Тракија | Централна Грција Света Гора (автономен регион во Македонија)

Преземено од "http://mk.wikipedia.org../../../%D1%82/%D0%B5/%D1%81/%D0%A2%D0%B5%D1%81%D0%B0%D0%BB%D0%B8%D1%98%D0%B0.html"

Категории: Периферии на Грција | Региони на Грција

##### Views

- Статија
- Разговор
- Тековна верзија

##### Пребарај

##### Други јазици

- Български
- Deutsch
- Ελληνικά
- English
- Español
- Français
- Hrvatski
- Íslenska
- Italiano
- 日本語
- עברית
- Latina
- Lietuvių
- Magyar
- Nederlands
- Norsk (bokmål)
- Polski
- Português
- Română
- Русский
- Slovenčina
- Suomi
- Српски / Srpski
- Svenska
- Українська
- 中文